Natifnatal-Wanakera-Karib: Leve-kanpe politik nan Ayiti
"Voye Jòvnel ale"
Pòtoprens, Ayiti : Se mil-an-mil yo konte moun ki te vini bat lari Pòtoprens jòdi a 4 Oktòb 2019 pou mande an ladje-lanmen san gade-pou-apre kabwatè-repiblik Ayiti a, Jòvnel Moyiz, dapre nouvel Alterpresse pòte. Douvan-douvan nan bat-lari taha te ni yonn-de plodayè-politik pèmie chanm politik Repiblik Ayiti a, te ni kabwatè anchay kare ek lawonn politik eti rel-rive se pou voye an djing djok ba sobreka-kabwataj Lawonn Peyi Oliwon-latè pou yo se ladje Jòvnel Moyiz, anfwa. Apre se bidim leve-kanpe 20 ek 27 Sèptanm lan, jounen 4 Oktòb taha se twazienm vandrèdi, yonn-dèhè-lòt, otila an gran bat-lari ka leve mil-an-mil moun.
Moun sòti nan tout kare-kay bouk-gouvelman Ayiti a, Nazon, Bèlè, Site-solèy, Fònasyonal, Dèlma, (kote eti moun krèy sosial defaroze ka rete kontel Bèlè, Fònasyonal, Site-solèy oben kare-kay krèy sosial lavi tibren pi flouz kontel Dèlma oben Nazon) pou vini apiye an lanm moun asou lwiloud Dèlma ek Ayopò a.
Nan an kouri-nouvel eti yo voye ba Antonio Guteres, se kabwatè leve-kanpe a ba Lawonn Peyi Oliwon-latè 24-hè-an-jou pou sav sa yo konte fè epi kabwatè-repiblik Ayiti a. Nan kouri-nouvel taha, yo depenn an gouvelnaj lòlòy otila lahan-anba-tab ka fè siwawa. Yo lonje dwèt asou lanmen-nan-sak kabwatè-repiblik la nan anchay dekou lahan-anba-tab tankon nan bawouf anlè tontin PetroCaribe a dapre sa ki matje nan an lonyen-matje-pòte-nouvel Kawbe Lahan-gouvelman Depanse ek djoubap gouvelnaj ek lanmen-nan-sak prèmie madanm lan, Mawtin Moyiz, nan an bankoulele lahan-anba-tab Dèmalòg la, dapre nouvel eti Rezo Nòdwès pòte.
Yo lonje dwèt asou kabwatè-repiblik la tou pou bay eti’y te ke bay, pa-dèhè, nan fiziyaj-moun atè Lasalin ek Kafou Fèy, kotjen toupatou an peyi a, toufounad lapolis. Pi douvan, se pou yo fè Antonio Guterres sav lèspri kabwatè-repiblik la ki mande ba moun boutousan moli nan tout leve-kanpe ki mande pou’y se ladje lanmen, anchay mare-lajol san pase douvan tribinal, mil-an-mil moun ki flandje nan leve-kanpe, moun eti gouvelman brete ak peyi a ki doubout-mare.
RNDDH (Réseau National de Défense des Droits Humains nan lang-an-frans Ayiti a tankon Chenn-liannaj Natifnatal-ayiti pou Kaprelate Rel-wach-lavi Moun) konte depi 16 pou 30 Sèptanm ki pase, o-pi-ba 17 moun ja towblip alelouya-zakasia, 15 adan yo se anba kout-fizi, yonn te toufe ek an loto ba an tjanmay-lekol an tap oliwon an doum-bare-chimen atè Senmak nan Latibonit. Nan tousa, 189 moun te flandje eti 117 adan yo te pran an kout-fizi ek 72 se te epi sapatonn-a-lanm-file, a kout wòch oben epi an vè-boutèy.
Depi 16 Sèptanm bay, RNDDH konte o-pi-ba sis nouvelis ki pase anba kou an krèy moun sapatonn nan lanmen yo. Twa adan se nouvelis taha pran fè atè Jakmel, yonn se te atè Kafou, yonn se te atè Pòtoprens ek yonn Delma. An loto Radio-Tele Metropol te pran kout-wòch atè Dèlma ek anchay kay-moun te anba kout-djenm eti yonn adan yo atè Petionvil se ta manman an nouvelis Radio Kiskeya.
Anchay djoubatwa, anchay kawbe vann-genyen-machandiz, anchay loto tou, te pri-dife oben kraze atè Dèlma ek Petyonvil. Nouvelis rapòte sa eti anchay moun ki te ka pase oliwon se doum-bare-chimen an te fouye pòch yo peye pou pase. Yo pòte nouvel tout eti anchay kawbe gouvelman Ayiti a tankon se lekol la te pri-dife anba lanmen se gawoulè a.
Ale li nan Alterpresse ek Rezo Nòdwès
Rédigé à 18:45 | Lien permanent | Commentaires (1)
Rédigé par : Karib.com | 12 octobre 2019 à 08:26